stanford-oval/wikipedia huggingface dataset:
לידת הבתולה (פייטרו לורנצטי)

| --- | --- |

 מידע כללי
 צייר:  פייטרו לורנצטי
 תאריך יצירה:  1335–1342
 טכניקה וחומרים:  טמפרה על עץ
 ממדים בס"מ
 רוחב:  187 ס״מ 
 גובה:  182 ס״מ 
 נתונים על היצירה
 מיקום:  קתדרלת סיינה, סיינה, איטליה
 
"לידת הבתולה" הוא ציור של הצייר האיטלקי, בן העיר סיינה, פייטרו לורנצטי, המתוארך לסביבות השנים 1335–1342, ומתאר את לידת מרים, אם ישו. הציור נמצא כיום באוסף המוזיאון של קתדרלת סיינה באיטליה.
הציור עיטר במקור את המזבח שהוקדש לסאבינוס הקדוש (אנ') בקתדרלה. הוא הוזמן כחלק מסדרה של תיאורים של חיי מרים, ששובצו בארבעה מזבחות המוקדשות לקדושים פטרוני העיר. אלה כללו עבודות מאת סימונה מרטיני (1333), ליפו ממי ואמברוג'ו לורנצטי (1342). בנוסף כלל עיטור הכנסייה גם ציור לידה (1531), המפורק כיום ומיוחס לברטולומאו בולג'יני (אנ'), וכן ה"מאסטה" מאת דוצ'ו.
העבודה היא טריפטיכון, המצויר בצבעי טמפרה על לוח עץ. עם זאת, שלושת חלקי הציור מתארים את אותו חלל. לורנצטי עושה שימוש בפרספקטיבה, המתבטאת בתיאור הרצפות ובתיאור האדריכלי של החלל. תקרת החדר מעוצבת כסדרה של קמרונות צולבים, המעוטרים בכוכבים. בפנל המרכזי מופיעה אנה הקדושה, שוכבת על מיטה. לצידה דמות נשית המשוחחת איתה. בתחתית הפנל מתוארות שתי נשים הרוחצות את מרים התינוקת. בפנל השמאלי מופיע יהויקים הקדוש, המאופיין בהילה. בפנל הימני מתוארות שתי נשים המחזיקות אביזרי רחצה.
מאזהמטה

מאזהמטה (Masematte) הוא סוציולקט מהמאה ה-19, שאותו דיברו עניי העיר מינסטר שבצפון-מערב גרמניה. מקור השם במילה העברית "משא ומתן".
עם בניית התעלה שחיברה את העיר דורטמונד ואת נהר האמס – שעברה בעיר מינסטר, נפתח במינסטר נמל מסחרי גדול למדי שהביא עמו סוחרים, עובדים זרים, תעלולנים וצוענים רבים. התערובת הזאת עם עניי העיר בשנות התשעים של המאה ה-19 הולידה את הסוציולקט מאזהמטה.
אוצר המילים של המאזהמטה מוצא את שורשיו בשפות הצוענים למיניהן, יידיש והרוטוֶולש (Rotwelsch), שפת הנוכלים של מדינות מערב אירופה. לצד שפות אלו קיימת השפעה של שפות השבטים הגרמאניים שאכלסו את וסטפאליה והשפעות מהשפות הסלאביות והרומאניות.
עוד היום ניתן להבחין בהשפעת הסוציולקט על הניב של מינסטרלנד. דרכי האופניים בעיר מינסטר למשל מסומנות לרוב במילה "לֶצה" (Leeze) ולא במילה הגרמנית "פארראד" (Fahrrad). דוגמה להשפעת היידיש היא המילה "אכולן" (Acholin), שפירושה "לאכול".
ראו גם

מינסטרלנד
היסטוריה של מינסטר
לכודיש
לומפנס

|  נתונים כלליים |
| --- | --- |
 תקופת הפעילות:  2010–הווה (כ־14 שנים) 
 מיקום המטה:  סיאול 
  
 lumpens.com
 
לומפנס (באנגלית: Lumpens; בקוריאנית: 룸펜스) היא חברת הפקות וידאו (אנ') דרום קוריאנית שהוקמה על ידי הארט דיירקטור יונג-סוק צ'וי. החברה מורכבת מקבוצת במאים ומפיקים בתחום הפקת הווידאו, המתמחים בעיקר בהפקת קליפים, פרסומות בטלוויזיה, סרטים ניסיוניים, עיצוב גרפי ואמנות חזותית.
רקע

החברה החלה כחברת הפקת אמנות חזותית שהוקמה על ידי יונג-סוק צ'וי, "לומפנס" היה כינוי שניתן לצ'וי על ידי פרופסור בקולג' בהתייחסו לעלבון הגרמני (אנ'). החברה התמקדה בתחילה בפרסומות ובצילומי אופנה. ב-2010, מיצג אלתור האמנות החזותית שלהם משך תשומת לב מסוימת, אבל לפי צ'וי, ההכרה האמיתית הראשונה הגיעה לאחר שהציג גרסת תלת-ממד של רובוט טאקוון V (אנ') בכנס מעריצים בינואר 2011. כחלק מ"thecreatorsproject", הם החלו ליצור קליפים למוזיקה פופולרית עם יון מי-רה (אנ'), ועבדו איתה על הקליפ ל-"Get It In" שפורסם ב-2011.
מאז, הם עבדו עם אמנים דרום קוריאנים שונים, כולל BTS, MFBTY (אנ'), צ'ו יונג-פיל (אנ'), ריין (אנ'), לי היורי (אנ'), סיסטאר (אנ'), וונדר גירלז (אנ'), יונאה (אנ'), היונה, ספיקה (אנ'), אנהייפן (אנ') ו-IU (אנ') בין היתר. כשדיברה על צילומי הקליפ של "Lalalay" (אנ') של סאנמי (אנ'), היא ציינה, "הפעם זה בוים על ידי לומפנס, שנראה שהוא מכיר אותי הכי טוב. בגלל זה, הוא (צ'וי) הצליח לתפוס כל תנועה והיו קשיים מינימליים במהלך הצילומים". בשנת 2014, החברה החלה לעבוד עם ביג היט אנטרטיינמנט, והחלה שותפות פורה עם BTS. הם גם עבדו בשיתוף פעולה הדוק עם מספר קטן של אמנים עצמאיים, כגון ee (אנ') וגוקאסטן (אנ').
פרסים ומועמדויות

עבודתם זכתה להוקרה, כולל מועמדות לקליפ השנה (אנ') בטקס פרסי המוזיקה האסייתית של מנט לשנת 2013 (אנ') על "Hello" של צ'ו יונג-פיל, זכייה בקליפ השנה בטקס פרסי המוזיקה של מלון לשנת 2017 (אנ') על "DNA" של BTS, זכייה בקליפ הטוב ביותר בטקס פרסי המוזיקה של מלון לשנת 2018 (אנ') על הבימוי של קו יו-ג'ונג ל-"Time for the Moon Night" (אנ') של GFriend (אנ'), בחירת המעריצים לקליפ הטוב ביותר על "Idol" של BTS בטקס פרסי המוזיקה האסייתית של מנט לשנת 2018 (אנ'), הקליפ הטוב ביותר טקס פרסי המוזיקה האסייתית של מנט לשנת 2020 (אנ') במאי הסרטון הטוב ביותר של השנה על "חמאה" של BTS, ומועמדות בטקס פרסי הווידאו קליפים של MTV לשנת 2021 לעריכה הטובה ביותר (אנ') על עבודתו של יונג סוק צ'וי ב-"Butter" של BTS.
כלב הרים פירנאי

| --- | --- |

כלב הרים פירנאי
 ארץ מוצא:  חבל הבסקים
 שימושים:  שמירה על עדרי צאן
 קבוצה:  פינצ'ר, שנאוצר ודמויי דוגה
 תכונות
 משקל:  זכרים: 50–62 ק"ג נקבות: 36–43 ק"ג
 גובה כתפיים:  זכרים: 71–84 ס"מ נקבות: 63–74 ס"מ
 גובה:  70 ס״מ 
 תוחלת חיים:  10–12 שנים
 אופי:  בעל חוש אחריות מפותח, אומץ לב, נאמנות ומסירות, שלווה וביטחון עצמי, יחד עם חשיבה עצמאית, יכולת לקבל החלטות לבד וסובלנות לבעלי חיים אחרים.
 אילוף:  הסתגלות גבוהה
 תיאור:  פרוותו לבנה, סמיכה ובעלת מגע רך. על הפרווה יש כתמים בודדים של אפור, חום או צהוב באזור הפנים, הזנב או הגוף. אפו, יוצר ניגוד עם הצבע הלבן שמכסה את גופו והוא שחור. זנבו ארוך ואוזניו שמוטות.
 
כלב ההרים הפירנאי הוא גזע של תת המין כלב הבית.
היסטוריה של הגזע

כלב ההרים הפירנאי נמנה עם הגזעים העתיקים שהשתמרו עד ימינו. מקורו בחבל הבסקים בהרי הפירנאים, שם שימש רועה צאן ושומר. שרידים מאובנים של פרטים מגזע זה שנמצאו משויכים לתקופת הברונזה (1000-1800 לפנה"ס).
מאז ימי הביניים מוצאים פסלים ותבליטים של כלבי הרים פירנאים. בכתבים מ-1407, מתואר השימוש בפירנאים ככלבי משמר ב"טירת לורדס". כלבים אלה היו מבוקשים מאוד על ידי אצילי צרפת בטירותיהם. ב- 1675 הכתיר אותם לואי ה-14, ככלבי החצר של מלכי צרפת. הם שמרו על הארמונות, הצטרפו לקרבות והעבירו ציוד והודעות דרך ההרים.
הגזע חודש במאמצים של  דרטצן עיתונאי פריזאי ב-1907, הוא נסע בחברת הרוזן הנרי דה בילנדט להרי הפירנאים, ושם איתרו כלבים בעלי תכונות ומאפיינים גנטיים טהורים של הגזע. והביאו אותם לבית גידול בפרברי פריז.
דרטצן נחשב כמי שהציל את הגזע הפירנאי מהכחדה, הטמעה ושכחה.
ב- 1923 נוסד בעיירה "טארבס" בפירנאים הצרפתים, מועדון כלבי ההרים הפירנאים הראשון, וב-1927, פורסם לראשונה התקן לגזע, שממנו נובעים התקנים המקובלים בעולם, בשינויים קלים, עד היום.
מבנה כללי

עקב גודלו הרב, והדמיון שלו לכבשה (בגלל צבעו הלבן) משמש כלב זה בעיקר לרעיית צאן, אך מתפקד גם כשומר. גודלו העצום וכוחו עושה אותו לכלב הגנה ושמירה טוב.
אופי

המועדונים בצרפת, בספרד ובמקומות נוספים באירופה בוחנים את הפירנאים לא רק במראה ומבנה, אלא גם במבחני אופי והתנהגות. הפירנאי מטבעו, הוא כלב הגנה ושמירה טוב.
מאות שנים של רעיית צאן ושמירה על העדרים מפני זאבים, דובים וטורפים אחרים, כשהוא נמצא בשטח לבדו ואחראי לשלום ה"להקה" שלו, בנו את אופיו המיוחד - חוש אחריות מפותח, אומץ לב, נאמנות ומסירות, שלווה וביטחון עצמי, יחד עם חשיבה עצמאית, יכולת לקבל החלטות לבד וסובלנות לבעלי חיים אחרים.
למרות היותו בעל אינסטינקט שמירה בריא,  הפירנאי איננו אגרסיבי, והוא בעל אופי נוח ורגוע. כלב הרים פירנאי, ישתמש רק במידת הכוח הנחוצה, ויגיב באיום רק כשיבחין בסימן ברור לכוונות רעות. גם אז, ישתמש קודם בהרתעה, בעזרת מראה מאיים ונביחות אזהרה, ורק בעת צורך אמיתי יפעל להבריח את הפולש, ובנוסף ימשיך לרדוף אחריו או לפגוע בו ללא צורך או פקודה מפורשת.
כריס מאלונגה

פרנסיס כריס מאלונגה נטסאי (בצרפתית: Francis Chris Malonga Ntsayi; נולד ב-11 ביולי 1987) הוא כדורגלן צרפתי-קונגולזי המשחק בעמדת הקשר בקבוצת ראסינג בסאנסון.
קריירת מועדונים

מאלונגה התחיל את הקריירה שלו בקבוצת הנוער של אוסר אלייה הצטרף בגיל 14, כעבור שנתיים הצטרף ללוהאן-קישו בה שיחק שנה. בגיל 17 הצטרף למחלקת הנוער של נאנסי. ב-11 באוגוסט 2007 ערך את הופעת הבכורה שלו בקבוצה הבוגרת בניצחון 0-1 נגד קן. 5 ימים לאחר מכן בישל את שער הניצחון לפסקל ברנגואר בניצחון 1-2 נגד ניס. ב-25 באוגוסט 2007 הבקיע את שער הבכורה שלו בקריירה בניצחון 1-4 נגד אוסר. את עונתו הראשונה בקבוצה סיים עם 32 משחקים ו-5 שערים. במחזור ה-10 של עונת 2008/2009 נפצע וגמר את העונה מוקדם מהצפוי.
באוגוסט 2010 חתם במונקו תמורת מיליון אירו. ב-12 בספטמבר 2010 הוא ערך את הופעת הבכורה שלו במונקו בתיקו 2-2 נגד אולימפיק מרסיי. ב-7 בנובמבר הבקיע צמד בניצחון 0-4 נגד נאנסי, קבוצתו לשעבר. בתום העונה, ירדה מונקו לליגה השנייה. לאחר שגם בעונת 2011/2012 לא זכה לדקות משחק רבות בקיץ 2012 הושאל ללוזאן ספורט השווייצרית עד לסיום העונה.
בקיץ 2013 סיים את חוזהו במונקו וחתם בויטוריה דה גימארייש הפורטוגלית.
בקיץ 2014 חזר ללוזאן ששיחקה אז בליגה השנייה.
בקיץ 2015 חתם בלאוואל מהליגה הצרפתית השנייה בכדורגל.
ב-31 בינואר 2019 מאלונגה חתם במרטיג מהליגה הרביעית בצרפת, אחרי שנה וחצי שלא שיחק כדורגל.
בקיץ 2021 מאלונגה חתם בראסינג בסאנסון.
קריירה בינלאומית

מאלונגה אמנם נולד בצרפת, אך הוא החליט לנצל את שורשיו הקונגולזים ולייצג את נבחרת קונגו. ב-24 במרץ 2007 ערך את הופעת הבכורה שלו בנבחרת בתיקו 0-0 נגד זמביה. מאלונגה נכלל בסגל הנבחרת לקראת גביע אפריקה לאומות 2015.
לז אוש

.
| --- | --- |
סמל לז אושסמל לז אוש

 מדינה:  צרפת צרפת
 חבל:  אוברן-רון-אלפ אוברן-רון-אלפ
 מחוז:  סבואה עילית
 שטח:  43.07 קמ"ר
 גובה:  1,008 מטרים
 אוכלוסייה:  ‏
  ‑ בכפר:  3,353 (1 בינואר 2021)
  ‑ צפיפות:  72 נפש לקמ"ר (2013)
 קואורדינטות:  45°53′24″N 6°47′55″E﻿ / ﻿45.89°N 6.7986111111111°E﻿ / 45.89; 6.7986111111111 
 אזור זמן:  UTC+1
 http://www.leshouches.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לז אוש(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי לז אוש(למפת אוברן-רון-אלפ רגילה) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהלז אוש(למפת אוברן-רון-אלפ מוגדלת) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהלז אוש  he tabBackground:;tabBorder:#aaa;defaultTab:0;
לז אוּש (בצרפתית: Les Houches, מבוטא "לֶה-זוּש"), הוא כפר קטן וקומונה בצרפת.
הכפר נמצא במזרח צרפת, בהרי האלפים, שישה ק"מ מהעיירה שאמוני, בגובה של 1000 מטר מעל פני הים. הכפר, הידוע בנופיו המרהיבים, משמש ככפר קיט ונופש וכאתר סקי. באתר הנופש אזור סקי רחב ידיים, מבחר טוב של מלונות ומסעדות, חנויות ספורט, 2 סופרמרקטים, קולנוע, קיר טיפוס מקורה, כנסייה, בית ספר ומגרש קרח משלו. בקיץ יש אגם, קיר טיפוס חיצוני, מגרשי טניס ופארק משחקים לילדים.
בית הספר לפיזיקה

בית הספר לפיזיקה בלז אוש (צרפתית: École de Physique des Houches) הוא מרכז לימודי הממוקם מעל הכפר, המארח סדנאות וכנסים בינלאומיים בפיזיקה. אתר בית הספר מבודד מהכפר ובעל נוף ייחודי, הכולל מראה מרהיב של המון בלאן. האתר מוקדש למחקר מעמיק ואישי של הנושאים שמובאים אליו. מספר המקומות בבית הספר מוגבל לשבעים, זאת במתכוון על מנת לאפשר קשרים מעמיקים בין המשתתפים בכנסים הנערכים בו.
הערות שוליים

↑  About Les Houches, www.chamonix-property.com
| --- | --- |
בקרת זהויות :  NLI: 987007548053305171  BnF: cb152744012 (data)  LCCN: n80060360  SUDOC: 203376552  VIAF: 147176499   WorldCat (עם VIAF): 147176499 
ערך זה הוא קצרמרבנושא צרפת. אתם מוזמנים לתרום לוויקיפדיה ו.
לולה (עיר)

לולה (בפורטוגזית: Loulé) היא העיר הגדולה ביותר באלגארבה שבחוף הדרומי של פורטוגל.
העיר ידועה בזכות חופי הים הרבים שבה, המרינה הרחבה ובעיקר בזכות אקלים חמים וקל.
העיר נמצאת במרחק של כ-36 ק"מ מהעיר טבירה, כ-110 ק"מ מהעיר ולבה כשהיא מערבית לנהר הגוודיאנה וכ-522 ק"מ מהעיר פורטו.
כלכלה

לולה היא אחד ממרכזי התיירות הפופולריים באלגארבה, נחשבת למרכז גאולוגי ופלאונטולוגי וניתן בה לראות מבנים רבים מהמאה ה-18 לצד חופי ים מרהיבים.
כלכלת העיר מבוססת בעיקר על מרכזי מסחר ותיירות, אחת לשנה בסוף כל קיץ נערך בעיר פסטיבל הלילה הלבן בו כולם מתכנסים במרכז העיר ומתכנסים בהופעות חיות.
תיירות

בעיר ניתן למצוא מגוון אתרי תיירות מהמהפכה האיסלמית:
כנסיית סנט קלמנס (São Clemente) - הכנסייה העתיקה ביותר בעיר שנבנה תחילה כמסגד.
טירת לולה (Castelo de Loulé) - טירה מפוארת שנבנתה במאה ה-2 ולה היסטוריה ארוכת שנים.
שרידי סרו דה וילה (Cerro da Vila) - שרידים של היישוב הרומי העתיק.
בניין השוק - מבנה מרשים בו נמצאים הנחשב לשוק המרכזי של העיר.
דמוגרפיה וסטטיסטיקה

בעיר מתגוררים כ-70 אלף תושבים והיא מחולקת ל-9 רבעים:
Almancil
Alte
Ameixial
Boliqueime
Quarteira
Querença, Tôr e Benafim
Salir
São Clemente
São Sebastião
כחלון הבלקן

| כחלון הבלקן |
| --- | --- |
 מרסין, טורקיה
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: כחליליים
סוג:: כחלון
מין:: כחלון הבלקן
שם מדעי
 Tarucus balkanicus ‏Freyer, 1844

כַּחְלוֹן הַבַּלְקָן (שם מדעי: Tarucus balkanicus; שם קודם: כחליל הבלקן) הוא פרפר קטן ממשפחת הכחליליים. בית גידולו מורכב מסוואנה צחיחה מאוד. באנגלית מכונה גם טיגריס קטן עקב דפוס כנפיו האחוריות המזכיר את מראה הטיגריס. כחלון הבלקן נפוץ בישראל לאורך קו השבר הסורי אפריקאי ובמישור החוף.
הצמח הפונדקאי העיקרי של כחלון הבלקן הוא השיזף המצוי. הוא מקים מספר דורות בשנה.
תפוצה

הוא נפוץ במאוריטניה, ניז'ר (אזור אייר), סודאן (ח'רטום), אוגנדה, ערב הסעודית, איחוד האמירויות הערביות, עומאן, צפון אפריקה, הבלקן, מערב אסיה, חלקים ממרכז אסיה ובהודו. בבלקן הוא נפוץ במדינות: קרואטיה, בוסניה והרצגובינה, מונטנגרו, מקדוניה הצפונית, אלבניה, יוון וטורקיה. ב-2021 נצפה הפרפר לראשונה בסרביה, בעקבות קח נערכה בדיקה באזור ונמצאו פרטים נוספים של המין.
בישראל כחלון הבלקן נפוץ לכל אורך קו השבר הסורי-אפריקני, רמת הגולן, בקעת הירדן ובאזור מישור החוף מחדרה עד רצועת עזה.
מרחב מחיה

בתי הגידול המועדפים על מין זה הם כרי דשא יבשים, משטחים סלעיים הממוקמים בשיפוע, אזורים בעלי שיחים ומגוון צמחים פונדקאים, ביניהם: אשמר קוצני, אולמוס, ורד, עוקץ העקרב וערער ארזי. הוא נפוץ במדבריות למחצה ובאזורים חמים. כחלון הבלקן נצפה רבות באזורים נמוכים בתחתית הרים וגבעות, הם חי בגבהים הנעים בין 400 ל-1000 מטרים.
תת-מינים

T. b. balkanicus (מאוריטיניה, אזור אייר בניז'ר, סודאן, אוגנדה, ערב הסעודית, איחוד האמירויות הערביות, עומאן, אלג'יריה, דרום-מזרח אסיה, אסיה מינור, המזרח התיכון, סוריה, איראן, צפון אפריקה, ישראל)
T. b. areshana (הרי קופט דאג באיראן)
T. b. alternatus (הרי גישאר, הרי דרווז)
T. b. nigra - נחשב בעבר למין עצמאי (בלוצ'יסטן, סאורשטרה, דלהי, פשוואר, שימלה)
תיאור

בדומה לשאר המינים במשפחתו פרפר זה קטן במיוחד ובעל מוטת הכנפיים של 18–22 מ"מ.
פרפרים אלה בעלי דו-צורתיות זוויגית. הכנפיים הקדמיות של הזכר בצבע כחול-אפור והנקבה אפורה ברובה עם פס כחלחל במרכז הכנף. מין זה דומה מאוד לכחלון השיזף וקשה להבדילם. ההבדל העיקר הוא שהכנפיים של כחלון הבלקן בצבע כחול בהיר יותר.
אין הבדל בין זכרים לנקבות בכנפיים האחוריות שהן בהירות בגוון קרמי ומעוטרות בכתמים שחורים. בקצה הכנף התחתונה ישנם מחושים מדומים וכתמים המדמים עיניים כדי להשלות טורפים פוטנציאלים, אלו ינסו לתפוס חלק זה של ובכך יקנו לו זמן להינצל, לא פעם תוך אובדן חלק מכנפו.
מחזור חיים

הביצים מוטלות על בסיס הגבעולים, לעיתים נדירות על עלים. הזחל הבוקע הוא בצבע ירקרק. הוא מקיים קשר סמביוטי עם נמלים בדומה למיני כחלילים נוספים על ידי כך שהוא מפריש נוזל מתוק מפיו ממנו ניזונות הנמלים ובתמורה מגנות עליו עד להתגלמות.
הערות שוליים

1 2 3 4  כחליל הבלקן, באתר מן השדה, ‏2012-07-17
1 2  כחלון הבלקן, באתר parpar (באנגלית)
1 2  Little Tiger blue - insects of Palestine, Mahmiyat (באנגלית)
1 2  Tot Ivan, Djurić Milan, Vukajlović Filip, Vujić Mihailo, LITTLE TIGER BLUE, TARUCUS BALKANICUS (FREYER, 1845) – A NEW BUTTERFLY SPECIES IN THE FAUNA OF SERBIA (LEPIDOPTERA: LYCAENIDAE), 2021-11-11 doi: 10.5281/ZENODO.5675734
1 2  European Lepidoptera and their ecology: Tarucus balkanicus, www.pyrgus.de
1 2 3  Tarucus balkanicus, Butterfly Conservation Armenia (באנגלית)
↑  Tarucus balkanicus on euroButterflies by Matt Rowlings, www.eurobutterflies.com
↑  Little tiger blue – LEPIDOPTERA LIBANOTICA, butterflies.spnl.org
↑  Corfu Butterfly Conservation, corfubutterflyconservation.org
כחלון הבלקן זכר (למעלה) ונקבה (למטה)
לאזי

| --- | --- |
סמל לאזיסמל לאזי

 מדינה:  פולין פולין
 פרובינציה:  שלזיה (פרובינציה) שלזיה
 מחוז:  זוויירצ'ה
 שטח:  8.75 קמ"ר
 אוכלוסייה:  ‏
  ‑ בעיר:  6,591 (31 במרץ 2021)
 קואורדינטות:  50°25′40″N 19°23′41″E﻿ / ﻿50.42769°N 19.39465°E﻿ / 50.42769; 19.39465 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילאזי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילאזי(למפת פרובינציית שלזיה רגילה) קטוביץ צ'נסטוחובה סוסנוביץ גליביצה ביילסקו ביאלה  לודז' שוו. אופולה פולין קטן צ'כיה סלובקיהלאזי(למפת פרובינציית שלזיה מוגדלת) קטוביץ צ'נסטוחובה סוסנוביץ גליביצה ביילסקו ביאלה  לודז' שוויינטו. אופולה פולין קטן צ'כיה סלובקיהלאזי  he tabBackground:;tabBorder:#aaa;defaultTab:0;
 
אבן אובליסק בלאזי
אובליסק - מצבה בלאזי
לאזי (בפולנית: Łazy) היא עיר במחוז זוויירצ'ה בחבל שלזיה בפולין. עד 1947 הייתה העיירה מקום מושבה של גמינת רוקיטנו-שלחצקיה (פול'). בשנים 1975–1998 הייתה העיירה שייכת לפרובינציית קטוביץ. בעיר יש 6,882 תושבים (נכון ל-2017). במהלך מלחמת העולם השנייה, שינו הכובשים הגרמנים את שם היישוב ללאזרן (Lasern). לאזי השתייכה למחוז פולין קטן, ומאז הקמתה עד חלוקת פולין הייתה חלק מפרובינציית קרקוב.
תולדות היישוב

בימי הביניים היו באזור לאזי של היום חמישה יישובים: גראבובה (Grabowa), ויסוקה (Wysoka), צ'אגוביצה (Ciagowice), נייגובוניצה (Niegowonice) וויישולקה (Wiesiolka). כפר נוסף, המצוי כיום בגבולות לאזי, כרושצ'וברוד (Chruszczobrod), השתייך לדוכסות שווייז' (Siewierz) אשר שולבה באיחוד פולין-ליטא בשנת 1790. בשנת 1386 העניק המלך ולדיסלב השני יגיילו את הכפרים ניגובוניצה, ויישולקה, ויסוקה, גרבובה ורוקיטנו-שלחצקיה לוולודק מחארבינוביצה (Wlodek of Charbinowice), מושל (Starosta) לובלין ופאחארניק של קרקוב. עד 1795 השתייכו חלק מהכפרים למחוז ללוב והאחרים למחוז קרקוב. במהלך הפלישה השוודית לפולין נפגע אזור לאזי של היום קשות בלחימה. סטניסלב וורז'יצקי, בעל נכסים מקומי, לחם בפולשים השוודיים. כתוצאה מכך נהרסה טירת אוגרודז'נייץ, יחד עם כפרים רבים, כמו גרבובה, שהייתה מעוז מבוצר בגבול פולין קטן-שלזיה.
לאחר החלוקה השלישית של פולין (1795) הוקם הגבול בין ממלכת פרוסיה לבין האימפריה ההבסבורגית על נהר פיליצה העליון. שטח לאזי נתפס על ידי פרוסיה כחלק ממחוז שלזיה החדשה. בשנת 1807, לאחר חוזה טילזיט, סופחה לאזי לדוכסות ורשה, אשר בשנת 1815 הוכפפה לשלטון רוסיה ונשארה חלק מהאימפריה הרוסית עד מלחמת העולם הראשונה. הכפר לאזי הופיע במפה לראשונה בשנת 1790 לערך. הוא נשאר יישוב קטן ליד הכפר הגדול יותר רוקיטנו-שלחצקיה. פיתוחה הואץ עקב בניית קו הרכבת בין ורשה לווינה, שהושלם בשנת 1848. במרד ינואר התנגשו המורדים הפולנים עם הכוחות הרוסיים ליד לאזי ב-22 במארס 1863.
עד 1927 השתייכה לאזי לגמינה של רוקיטנו-שלחצקיה במחוז בנדין ברפובליקה הפולנית השנייה. בינואר 1927 הועברה הגמינה למחוז זוויירצ'ה. הכפר נתפס על ידי הוורמאכט בתחילת ספטמבר 1939 ונשאר בידי הגרמנים עד 20 בינואר 1945.
לאחר המלחמה העבירה ממשלת הרפובליקה העממית הפולנית את לאזי לקטוביץ, ובסוף 1945 יצרה את הגמינה של לאזי.
בפולין הקומוניסטית היה לאזי מרכז תעשייה מקומי ובו מפעלי מלט, מפעל קדרות ומחסן מטען גדול של רכבת פולין. בסוף שנות הארבעים נפתחו בגמינה של לאזי בתי תרבות, בתי קולנוע וספריות. הכפר עבר פיתוח מהיר בשנות השישים, עם השלמת עבודות מים והפקת חשמל. ב-1 בינואר 1967 קיבלה לאזי מעמד עיר.
אתרים ביישוב > בית קברות צבאי מתקופת מלחמת העולם הראשונה

בית הקברות הצבאי הוקם בשנים 1914–1918. בו קיימים קברי חיילים אוסטרים וגרמנים שלחמו במלחמת העולם הראשונה. בית העלמין נמצא בחלק המערבי של העיר, על אחוז. פודלשה שבכביש החוקה (קונסטיטוציה). באזור בית הקברות יש כנסייה המוקדשת למקסימיליאן קולבה.
אתרים ביישוב > נקודות ציון נוספות

מבני מכס משלהי המאה ה-19.
קטר.
מבני מפעל מסוף המאה ה-19.
בניינים מעץ משלהי המאה ה-19.
כנסיית מיכאל הקדוש שנבנתה בשנים 1934–1949.
מגדל מים היסטורי.
הקהילה היהודית

ככל הנראה יהודים התחילו להתיישב בלאזי בתחילת המאה ה-19. ב-1921 נמנו בה 234 יהודים, כ-15% מכלל האוכלוסייה.
בחורף 1940–1941 גורשו ללאזי יהודים מאזורים במערב פולין שסופחו לרייך הגרמני כמו סקוצ'וב. יש נתונים שונים על גודל האוכלוסייה היהודית באותה תקופה, החל מ-333 נפשות וכלה ב-395. היהודים בלאזי, כמו במקומות רבים נוספים בשלזיה, הועבדו בעבודות כפייה במספר מחנות של ארגון שמלט.
ביוני 1942 הועברו היהודים לגטו זוויירצ'ה ומשם בסופו של דבר נשלחו לאושוויץ.
הערות שוליים

1 2  לאזי במספרים באתר polskawliczbach.pl (בפולנית).
1 2 3 4 5 6  היסטוריה של הקהילה היהודית בלאזי, באתר השטעטל הווירטואלי (באנגלית).
↑  דמוגרפיה של הקהילה היהודית בלאזי באתר השטעטל הווירטואלי (באנגלית).
1 2 3  גירוש יהודים מהעיירה לאזי שבפולין, 16 ביוני 1942, בתערוכת האינטרנט "החודש הזה בתקופת השואה", באתר יד ושם.
1 2 3  אלכסנדרה נמיסלו, זוויירצ'ה, אנציקלופדיה של המחנות והגטאות (כרך II, חלק A, עמ' 174–176), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
| --- | --- |
בקרת זהויות :  NLI: 987007540339505171  MusicBrainz: 59a8b8f2-becd-4c87-b8e4-9ae3169a6f9a
מאזינים גרמנים!

| --- | --- |

המהדורה הגרמנית של "מאזינים גרמנים!" משנת 1945
 מידע כללי
 מאת:  תומאס מאן
 שפת המקור:  גרמנית
 סוגה:  קובץ מכתבים
 נושא:  נאציזם, גרמניה, מלחמת העולם השנייה 
 הוצאה
 הוצאה:  אלפרד א. קנופף 
 הוצאה בשפת המקור:  בית ההוצאה אלפרד א. קנופף
 תאריך הוצאה:  1943
 הוצאה בעברית
 תרגום:  לא תורגם
 סדרה
 הספר הבא:  The Tables of the Law 
 
מאזינים גרמנים! (בגרמנית: !Deutsche Hörer; בתרגום חופשי מקובל: שמעי, גרמניה!), הוא קובץ מכתבים שפורסמו על ידי הסופר הגרמני תומאס מאן בעת שהותו בגלות בארצות הברית במהלך מלחמת העולם השנייה, אשר יועדו לתושבי גרמניה הנאצית, אליה לא חזר מאז 1933.
במקור, הקובץ ראה אור בבית ההוצאה אלפרד א. קנופף (Alfred A. Knopf) בשנת 1943. באותו הזמן שודרו מן הקובץ עשרים וחמישה מכתבים בגלי רדיו ארוכים ובינוניים בידי הבי בי סי (BBC) לגרמניה הנאצית כחלק ממאמצי התעמולה של בעלות הברית מאוקטובר 1940 עד לאוגוסט 1943.
שם המקבץ נקרא בשפה הגרמנית, "!Deutsche Hörer" ("מאזינים גרמנים!") שכן במילים אלו נפתחו המכתבים. על אף שהקובץ פורסם לראשונה בשנת 1943 בניו יורק והיה מיועד לתושבי גרמניה הנאצית, הוא לא הגיע לשם בשל החרם שהוטל על כתבי מאן. מהדורה שנייה פורסמה בשנת 1945 לאחר תום המלחמה בסטוקהולם, אף כללה בתוכה את תכתובתו של מאן בנוגע למלחמה נכון ל-8 בנובמבר 1945.
מהדורות

Thomas Mann: Deutsche Hörer! Radiosendungen nach Deutschland aus den Jahren 1940-1945, מהדורה רביעית, הוצאת S. Fischer: פרנקפורט אם מיין, 2004.
לקריאה נוספת

Martina Hoffschulte: „Deutsche Hörer!“ Thomas Manns Rundfunkreden (1940 bis 1945) im Werkkontext. Mit einem Anhang: Quellen und Materialien. Telos-Verlag, Münster, ISBN 3-933060-11-7
מאוריסיו איסלה

מאוריסיו אניבאל איסלה איסלה (בספרדית: Mauricio Aníbal Isla Isla; נולד ב-12 ביוני 1988) הוא כדורגלן צ'יליאני המשחק בעמדת המגן הימני באוניברסידד קאתוליקה ובנבחרת צ'ילה.
קריירה

מאוריסיו איסלה גדל עם אמו, סבתו ודודת אמו, ואת אביו פגש רק כשגדל. איסלה הוא שם משפחתה של אימו. הוא החל את הקריירה במחלקת הנוער של מועדון הכדורגל הצ'יליאני אוניברסידד קאתוליקה ובשנת 2007, בטרם רשם משחק רשמי בקבוצה הבוגרת של המועדון, עזב את אמריקה הדרומית ופנה לאיטליה שם חתם בקבוצת אודינזה שהתרשמה מביצועיו בגביע העולם בכדורגל עד גיל 20. בשנת 2012 עבר לשחק בשורות אלופת איטליה יובנטוס שבשתי העונות הבאות, 2012/2013 ו-2013/2014, המשיכה להחזיק בתואר.
איסלה משחק כמגן ימני אבל הוא ניחן גם ביכולות התקפיות והוא יכול לשחק גם בקישור כשחקן כנף. באודינזה וביובנטוס הוא שיחק לעיתים קרובות כשחקן קו במערך של שלושה בלמים כגון 2-5-3.
קריירה > נבחרת לאומית

בשנת 2007 ייצג איסלה את ארצו באליפות אמריקה הדרומית בכדורגל עד גיל 20 ובגביע העולם בכדורגל עד גיל 20. בגביע העולם סיימה צ'ילה במקום השלישי.
בספטמבר אותה שנה, כשהוא בן 19, נקרא איסלה למשחק ידידות של הנבחרת הבוגרת על ידי המאמן מרסלו בייאלסה. הוא נכלל בסגל הנבחרת למונדיאל 2010, קופה אמריקה 2011 ומונדיאל 2014.
נכלל בסגל נבחרת צ'ילה לטורניר קופה אמריקה 2024.
תארים

אליפות איטליה: 2012/2013, 2013/2014
הסופר קאפ האיטלקי: 2012, 2013, 2014
הגביע האיטלקי: 2014/2015
אליפות ברזיל: 2020
קופה אמריקה: 2015, 2016
הנבחרת המצטיינת בקופה אמריקה: 2021
הערות שוליים

↑  Isla muestra todos sus chiches en Italia (בספרדית)
↑  Nómina oficial – Selección Chilena – CONMEBOL Copa América EE.UU. 2024 באתר הרשמי של התאחדות הכדורגל הצ'יליאנית, 13 ביוני 2024 (בספרדית)